TIFLOLOŠKI MUZEJ, Zagreb

OIB:04200585015

RKP:1038

**OBRAZLOŽENJE FINANCIJSKOG PLANA ZA 2025. GODINU**

Ministarstvo kulture i medija RH

Runjaninova 2

10000 Zagreb

**OBRAZLOŽENJE OPĆEG DIJELA FINANCIJSKOG PLANA**

**Prihodi i primici**

U financijskom planu za 2025. godinu su planirani slijedeći prihodi:

* Prihodi iz proračuna – izvor 11
* Prihodi iz proračuna u iznosu 502.740 EUR za pokriće redovne djelatnosti muzeja
* Prihodi iz proračuna u iznosu 35.936 EUR za pokriće programske djelatnosti muzeja
* Ostali prihodi – izvor 43
* Prihodi od prodaje ulaznica, stručnih vodstava i radionica u iznosu od 4.000 EUR, koji se u planu raspoređuju na pokriće rashoda koji prelaze dodijeljene limite:
* Usluge tekućeg i investicijskog održavanja
  + Predviđeno 2.000 EUR za potrebe redovne djelatnosti
* Ostale usluge
  + Predviđeno 2.000 EUR za potrebe redovne djelatnosti
* Vlastiti prihodi – izvor 31
* Prihodi od edukacija i ostalih usluga u iznosu 4.000 EUR koji se u planu raspoređuje na pokriće rashoda koji prelaze dodijeljene limite:
* Usluge tekućeg i investicijskog održavanja
  + Predviđeno 2.000 EUR za potrebe redovne djelatnosti
* Ostale usluge
  + Predviđeno 2.000 EUR za potrebe redovne djelatnosti

**Rashodi i izdaci**

Financijski plan rashoda redovne djelatnosti za 2025. godinu baziran je na realno potrebnim sredstvima za nesmetano funkcioniranje ustanove.

Najznačajniji rashodi se odnose na rashode za zaposlene:

* *3111 Plaće za redovan rad i 3132 Doprinosti za obvezno zdravstveno osiguranje*, rashodi su planirani prema trenutnoj visini rashoda za plaće uvećano za 0,5 % - minuli rad po svakoj godini.
* *3121 Ostali rashodi za zaposlene,* planirani troškovi odnose se na materijalna prava djelatnika koja se temelje na važećim zakonskim i podzakonskim aktima:

**Odstupanja rashoda u odnosu na prethodnu godinu:**

Financijski plan za 2025. u odnosu na 2024. godinu predviđa povećanje budžeta na redovnoj djelatnosti izvor 11 za 36.150 EUR. Povećanje je rezultat promjena na sljedećoj stavci:

* + Rashodi za zaposlene - povećanje od 36.150 EUR na ovoj stavci je poizišlo iz povećanja koeficijenata složenosti poslova tijekom 2024.godine, te ukalkuliranog uvećanja od 0,5% za minuli rad. Do povećanja koeficijenata složenosti poslova je došlo zbog primjene novog Zakona o plaćama u javnim službama i Uredbe o nazivima radnih mjesta i koeficijentima za obračun plaće u javnim službama tijekom 2024.godine.

Na ostalim skupinama financijskog plana za izvor 11 (skupine 32 i 34) nema povećanja u odnosu na plan za 2024.godinu, te su samo izvršene preraspodjele između konta.

Financijski plan rashoda programske djelatnosti usklađen je s odobrenim prijedlogom plana programskih aktivnosti za 2025. godinu. Planirana sredstva za programsku djelatnost iznose 35.936 EUR.

**Prijenos sredstava iz prethodne u slijedeću godinu**

Prijenos sredstava iz prethodne u slijedeću godinu je planiran u iznosu 11.759,66 EUR. Navedeni iznos je je planiran za donos i odnos sredstava, a odnosi na vlastite i ostale prihode za pokriće rashoda koji prelaze dozvoljene limite.

**Pregled stanja ukupnih i dospjelih obveza:**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 34.483,16 | 38.181,40 |
| Dospjele obveze | 0,00 | 0,00 |

**OBRAZLOŽENJE POSEBNOG DIJELA FINANCIJSKOG PLANA**

Financijski plan je planiran kroz slijedeće aktivnosti:

|  |  |  |  |  |
| --- | --- | --- | --- | --- |
| Šifra | Naziv | Plan 2025 godina | Projekcija 2026 godina | Projekcija 2027 godina |
| 022 | TIFLOLOŠKI MUZEJ | 546.676 | 548.176 | 552.376 |
| A78000022 | REDOVNA DJELATNOST | 502.740 | 504.240 | 508.440 |
| 11 | Opći prihodi i primici | 502.740 | 504.240 | 508.440 |
| A78000222 | AKTIVNOST IZ OSTALIH IZVORA FINANCIRANJA | 8.000 | 8.000 | 8.000 |
| 31 | Vlastiti prihodi | 4.000 | 4.000 | 4.000 |
| 43 | Ostali prihodi | 4.000 | 4.000 | 4.000 |
| A78000122 | PROGRAMSKA DJELATNOST | 35.936 | 35.936 | 35.936 |
| 11 | Opći prihodi i primici | 35.936 | 35.936 | 35.936 |

***Redovna djelatnost***

Ova aktivnost prati izvođenje osnovne djelatnosti ustanove koji se realizira kroz rashode za zaposlene te materijalne i financijske rashode.

U 2025. godini je za ovu aktivnost planirano 502.740 EUR

***Aktivnost iz ostalih izvora financiranja***

Ova aktivnost se odnosi na pokriće rashoda koji prelaze dozvoljene limite, a koji se financiraju iz ostalih izvora financiranja.

U 2025. je za ovu aktivnost planirano 8.000 EUR na izvorima finaciranja 43 - Ostali prihodi i 31 - Vlastiti prihodi.

***Programska djelatnost***

Ova aktivnost se odnosi na posebne programe koji će biti financirani iz državnog proračuna u iznosu 35.936 EUR

Prema planu će se provoditi slijedeći programi:

* Digitalna pristupačnost web stranice Tiflološkog muzeja
* Nabava beskiselinskih i arhivskih kutija
* Izložba: Donacija dr. Pavišić
* Izložba: Velika djela iz kolekcije Pavla Beljanskog
* Pilot projekt: Slijepi vodič kroz stalni postav Tiflološkog muzeja
* Izdavanje priručnika Pristupačnost za sve II
* Pedagoška djelatnost
* Izmjene u stalnom postavu
* Informatizacija - nabava informatičke opreme
* Investicije
* Restauracija Oftalmološke zbirke
* Digitalizacija uredskog poslovanja

Digitalna pristupačnost web stranice Tiflološkog muzeja:

S ciljem poboljšanja kvalitete digitalne pristupačnosti web stranice Tiflološkog muzeja za osobe s invaliditetom, planira se izraditi stručna evaluacija pristupačnosti web sjedišta te izvršiti funkcionalne i strukturalne preinake mrežne stranice TM, proširenje stilova digitalne pristupačnosti (CSS i HTML programiranje, prilagodba funkcionalnosti CMS-a i dr.) i implementacija standarda pristupačnosti web sadržaja.

Nabava beskiselinskih i arhivskih kutija:

Kako bi se predmeti iz Zbirke likovnih radova, Zbirke predmeta specijalne edukacije i rehabilitacije, Oftalmološke zbirke i Zbirke arhivskog gradiva preventivno zaštitile i očuvale potrebno je nabaviti nove arhivske beskiselinske kutije, beskiselinski papir i poliesterske vrećice.

Izložba: Donacija dr. Pavišić:

Ova izložba je prva kojom se započinje ciklus Iz donacija Tiflološkom muzeju. Zvonimir Pavišić bio je hrvatski liječnik, oftalmolog, bavio se problematikom sljepoće i rehabilitacije vida te plastičnim i rekonstrukcijskim operacijama vjeđa i spojnice oka pri komplikacijama trahoma. Radio je na prevenciji nastanka sljepoće edukativnim predavanjima i prikazivanjem zdravstveno-prosvjetnih filmova iz struke. Na izložbi će biti postavljeni osobni predmeti profesora Pavišića, predmeti vezani uz njegov profesionalni rad u očnoj ambulanti te će biti predstavljen njegov doprinos očuvanju očnog vida, borbi protiv trahomske bolesti i rehabilitaciji bolesti oka.

Izložba: Velika djela iz kolekcije Pavla Beljanskog:

Spomen zbirku Pavla Beljanskog iz Novog Sada, Srbija, čine umjetnička djela različitih autora, od prvih modernista do radova nastalih šezdesetih godina dvadesetog stoljeća. Od odabranih djela zbirke osmišljena je i otvorena Taktilna galerija u kojoj su izloženi umjetnički radovi koji su prilagođeni osobama oštećena vida koji će se predstaviti u Tiflološkom muzeju. Svi radovi su prilagođeni osobama oštećena vida, izrađeni su verbalni opisi i tekstovi na brajevom pismu. Ova izložba će omogućiti jedinstveni taktilni doživljaj umjetničkih djela osobama oštećena vida.

Pilot projekt: Slijepi vodič kroz stalni postav Tiflološkog muzeja:

Pilot projekt će provoditi Tiflološki muzej u suradnji sa slijepom osobom, vanjskim suradnikom, koja će videće posjetitelje pod povezom voditi po stalnom postavu.Time bi razgled muzeja postao jedinstveni iskustveni doživljaj za videće posjetitelje koji bi bez osjeta vida upoznavali sadržaj stalnog postava. Zamjenom uloga u kojima je naglasak na korištenju svih ostalih osjetila, osim vida, inkluzija bi se preobrazila u izravno iskustvo. Predviđa se 24 vodstva tijekom cijele godine, svako u trajanju od sat vremena. Nakon projekta izvršit će se evaluacija.

Izdavanje priručnika Pristupačnost za sve II:

Planira se izdavanje priručnika Pristupačnost za sve II (PZS). Priručnik će sadržavati priloge vanjskih predavača - osoba s invaliditetom ujedno stručnjacima na pojedinim područjima, s edukacije PZS te priloge stručnih djelatnika muzeja (prilagodba za posjetitelje oštećena vida, sluha, s intelektualnim poteškoćama, iz spektra autizma, s tjelesnim invaliditetom te problematika digitalne pristupačnosti).

Pedagoška djelatnost:

1.Tjedan znanosti, predstavljanje Tiflološkog muzeja kroz tematske radionice 2.Obilježavanje Tjedna mladih prigodnim radionicama na temu suicida kod mladih 3.Festival znanosti i Znanstveni piknik održavanje prigodnih radionica

Izmjene u stalnom postavu:

Tamna soba: zbog zastarjelosti i dotrajalosti potrebna nadogradnja (izmjena zvučnih senzacija, obnova taktilnih površina i dr.). Izrada komunikacijskih ploča: ploče će neverbalnim osobama omogućiti komunikaciju pomoću simbola te sadržavati vokabular koji se koristi u Muzeju. Reljefni tisak fotografije Zemaljskog zavoda za odgoj slijepe djece: zbog zastarjelosti postojeći otisak više ne zadovoljava suvremene standarde prilagodbe pa se predlaže izrada nove taktilne grafike.

Informatizacija - nabava informatičke opreme:

Nabava informatičke opreme: zbog dotrajalosti i zastarjelosti opreme kojoj je istekao tehnološki vijek trajanja i održavanja potrebno je izvršiti zamjenu informatičke opreme (ruter, monitor, skener, tablet, Microsoft Office).

Investicije:

1. Zamjena sustava protuprovale: Tiflološki muzej ima ugrađen protuprovalni sustav od 2008. godine kada je izvršena adaptacija muzeja. Zbog učestalih kvarova i troškova održavanja potrebno ga je zamijeniti novim, koji udovoljava suvremenim standardima zaštite.

2. Zamjena neispravne opreme sustava video nadzora: Zbog djelomične neispravnosti postojeće opreme sustava videonadzora potrebno je zamijeniti ju novom.

3. Nabava uredske stolice: Zbog dotrajalosti postojeće stolice predlaže se nabava nove.

Restauracija Oftalmološke zbirke:

Oftalmološka zbirka Tiflološkog muzeja sadrži više od 600 raznih predmeta koji potječu iz Kliničkog bolničkog centra Zagreb s kraja 19. i početka 20 stoljeća. Radi se o dijagnostičkim uređajima, instrumentima i pomagalima koji više nisu u uporabi. Velik dio je zahtijevao restauraciju koja se kontinuirano provodi. Zbirka se i dalje popunjava novim donacijama iz privatnih zbirki naših istaknutih profesora i liječnika. Prikupljeni su predmeti iz privatne oftalmološke ordinacije akademika Zvonimira Pavišića, specijalista oftalmologije. Planira se izložba donacije akademika Z. Pavišić i restauracija predmeta koji bi se izložili na izložbi.

Digitalizacija uredskog poslovanja:

Zbog unapređenja uredskog poslovanja i zakonskih obaveza potrebno je nabaviti aplikaciju (web Castor) za urudžbiranje i drugo uredsko poslovanje pomoću koje bi se upravljalo dokumentima, pripadnim poslovnim procesima, radnim tokovima i podacima.

U Zagrebu, 06.11.2024.

Nina Sivec, ravnateljica